**Iepirkumam Publisko iepirkumu likuma 9. panta noteiktajā kārtībā**

**„Būvprojekta "Kartodroma būvniecība Blāzmas ielā 11, Daugavpilī" ekspertīzes veikšana”**

**(iepirkuma identifikācijas numurs DPD 2018/179)**

**ATBILDES UZ PRETENDENTU JAUTĀJUMIEM NR. 1**

Daugavpils pilsētas domes iepirkumu komisija 2018. gada 17. decembra sēdē (protokols Nr. 2) ir izskatījusi pretendenta elektroniski uzdoto jautājumu par Iepirkuma „Būvprojekta "Kartodroma būvniecība Blāzmas ielā 11, Daugavpilī" ekspertīzes veikšana”, (iepirkuma identifikācijas numurs DPD 2018/179), nolikumu:

**Jautājums:**

**“**Jautājums saistībā ar iepirkuma "Būvprojekta "Kartodroma būvniecība Blāzmas ielā 11, Daugavpilī" ekspertīzes veikšana", ID Nr. DPD 2018/179, nolikumu un pievienoto līguma projektu:

1) Nolikuma 2.1. punktā tiek minēts iepirkuma priekšmets:  "Būvprojekta "Kartodroma būvniecība Blāzmas ielā 11, Daugavpilī" ekspertīzes veikšana" saskaņā ar iepirkuma Nolikumam pievienoto tehnisko specifikāciju (Nolikuma 2. pielikums).

2) Līguma projekta 1.1. punktā ir minēts līguma priekšmets, kas paredz, ka Izpildītājs uzņemas veikt būvprojekta "Kartodroma būvniecība Blāzmas ielā 11, Daugavpilī" ekspertīzi atbilstoši normatīvo aktu un tehniskās specifikācijas prasībām, un līdz tiek sniegts pozitīvs ekspertīzes atzinums.

3) Savukārt līguma 4.2. punkts paredz, ka 100% samaksa tiek veikta tikai pozitīva ekspertīzes atzinuma iesniegšanas gadījumā 4 nedēļu laikā. Attiecīgi, 50% no kopējās līgumcenas tiek samaksāti pēc pozitīva ekspertīzes atzinuma saņemšanas.

Ņemot vērā augstāk minētos nolikuma un pievienotā līguma projekta punktus, vēlamies vērst Jūsu uzmanību, ka Izpildītājs (būvprojekta ekspertīzes veicējs) nevar garantēt, ka būvprojekta autors spēs nodrošināt būvprojektu tādā kvalitātē, lai izdotu pozitīvu slēdzienu. Mūsuprāt šīs ir nesamērīgas prasības, ņemot vērā to, ka pastāv iespēja, ka būvprojekta autors nebūs spējīgs izlabot būvprojekta kļūdas un nepilnības, bet būvprojekta ekspertīzes veicējs tādā gadījumā nesaņems pilnu samaksu par saviem veiktajiem darbiem, kas ir neatkarīgi no būvprojekta autora veicamajiem darbiem. Līdz ar to lūdzam mainīt šos līguma punktus, lai tie būtu samērīgi būvprojekta ekspertīzes veicējiem.**”**

 **Atbilde:**

**“**Komisija vērš uzmanību, ka saskaņā ar Publisko iepirkumu likuma 9. panta sestajā daļā noteikto, ja piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.

Piedāvājumu iesniegšanas pēdējā diena ir 2018. gada 20. decembris. Ņemot vērā, ka jautājumi bija uzdoti tad, kad līdz iesniegšanas termiņa pēdējai dienai bija atlikušas mazāk nekā četras dienas, iepirkuma komisija nav tiesīga sniegt atbildi uz jautājumiem.**”**